Paul Ogorzow

Paul Ogorzow (syyskuu 1912 Muntowen, Itä-Preussi, Saksan keisarikunta – 26. heinäkuuta 1941 Plötzenseen vankila, BerliiniThe World Encyclopedia of Serial Killers: Volume Three, M–S Susan Hall Saksa) oli saksalainen sarjamurhaaja.The S-Bahn Murderer: A Serial Killer In Nazi Berlin Berlin Experiences

 Elämä 
Paul Ogorzowin äiti oli maatilatyöläinen, joka ei ollut naimisissa. Hänet adoptoitiin 12-vuotiaana Havellandin alueelle. Hän työskenteli adoptioisänsä maatilalla ennen kuin sai työpaikan Brandenburgin terästehtaan masuunilta. Ogorzow liittyi natsipuolueeseen vuonna 1931 ja Sturmabteilungiin seuraavana vuonna. Vuonna 1934 hän meni rautatieyhtiö Deutsche Reichsbahnin palvelukseen. Hän oli vuodesta 1937 naimisissa Gertrude Ziegelmannin kanssa ja muutti avioiduttuaan Karlshorstiin lähelle useimpien myöhempien rikostensa tekopaikkaa. Heillä oli kaksi lasta tytär ja poika.

 Murhat 
Paul Ogorzow aloitti Berliinissä uhriensa vaanimisen vuonna 1939. Nämä olivat usein töistä kotiin matkalla olleita yksinäisiä naisia. Elokuussa 1939 alkoi tulla ilmoituksia aiemmin tapahtuneista ahdisteluista naisilta, joita oli häiritty ja joiden kimppuun oli käyty yksin ulkona kävelyn aikana. Ogorzow puukotti Rummelsburgin, Friedrichsfelden ja Karlshorstin välisellä alueella kolmea naista, jotka myöhemmin todistivat häntä vastaan. Sittemmin Ogorzow alkoi etsiä uhreja erityisesti Berliinin junaverkostosta, minkä johdosta hän sai lisänimen "S-Bahn-murhaaja". Ensimmäisen junaan sijoittuneen hyökkäyksensä hän teki alkusyksystä 1940. 

Hän muun muassa kuristi, puukotti ja raiskasi uhrejaan sekä heitti näitä ulos liikkuvista junista ja jätti virumaan.13 Disturbing Facts About Nazi Serial Killer Paul Ogorzow Ranker Ogorzow teki tekojaan rautatietyöläisen asussa. Monet hänen uhreistaan olivat kotirouvia, joiden miehet olivat rintamalla asepalveluksessa. Ensimmäinen kuolonuhri oli lokakuun alussa 1940 surmattu 20-vuotias Gertrude Ditter, joka oli kahden lapsen äiti. Kaikkiaan Ogorzow surmasi kahdeksan naista, joista kaksi oli tekohetkellä raskaana.

Saksaa hallinnut natsipuolue asetti Ogorzowin rikokset mediapimentoon niiden raakuusasteen kasvaessa. Tekoja koskeneiden huhujen leviämistä ei kuitenkaan kyetty estämään. Poliisit pyrkivät jäljittämään tekijää muun muassa tekeytymällä yksinäisiksi naismatkustajiksi. Viimeisen murhansa Ogorzow teki 3. heinäkuuta 1941. Aluksi murhiin syylliseksi epäiltiin W. Heimann -nimistä miestä, jota pidettiin vangittuna kolme päivää ja kuulusteltiin kahden kertaa. Hän tunnusti olleensa rikospaikalla, mutta paenneensa huomattuaan yhden kuolleen uhrin. Poliisi päätyi pitämään Heimannia syyttömänä. 

 Pidätys 
12. heinäkuuta 1941 Paul Ogorzow vietiin kotoaan rikospoliisin (Kripo) kuulusteluja varten; hänen kiinnijäämistään edisti työtoverin kuuleminen. Lisäksi Ogorzowin vaatteista löydettiin mikroskooppisessa analyysissä verijälkiä. Vastuussa tutkimuksesta ollut Wilhelm Lüdtke sai miehen tunnustamaan ensin naisen vaanimisen ja näihin tarttumisen Friedrichsfelden puutarha-alueilla; sitten hän lipsautti myös osallisuutensa vakavampiin rikoksiin.

Paul Ogorzow syytti teoistaan Berliinissä vuonna 1934, Puolassa  vuonna 1940 ja Pariisissa vuonna 1940 saamiaan sukupuolitauteja, joihin hän oli väitetysti saanut juutalaiselta lääkäriltä huonoa hoitoa siten, että tämä oli vaikuttanut hänen mielentilaansa. Hän vetosi myös alkoholismiin ja pyysi pääsyä psykiatriseen sairaalaan. Berliner Morgenpost uutisoi Ogorzowin kiinnijäämisestä 18. heinäkuuta 1941. Paul Ogorzow erotettiin natsipuolueesta. 

 Tuomio 
Paul Ogorzow todettiin mieleltään terveeksi ja syyntakeiseksi. Hän tunnusti erikoisoikeuden edessä kahdeksan murhaa, kuusi murhayritystä ja 31 päällekarkausta. Paul Ogorzowille langetettiin kuolemantuomio 24. heinäkuuta 1941 ja hänet teloitettiin Plötzenseen vankilassa giljotiinilla 26. heinäkuuta 1941.

 Perintö 
Scott Andrew Selby julkaisi Ogorzowia käsittelevän kirjan A Serial Killer in Nazi Berlin vuonna 2014.‘A Serial Killer in Nazi Berlin: The Chilling True Story of the S-Bahn Murderer’ b y Scott Andrew Selby The Washington Post

 Lähteet 

Luokka:Saksalaiset sarjamurhaajat
Luokka:Vuonna 1912 syntyneet
Luokka:Vuonna 1941 kuolleet
Luokka:Saksalaiset teloitetut
Luokka:Murhasta teloitetut
Luokka:Sarjamurhaajat